— Гаражная секцыя звонку выглядае гэтак жа, як і ўсе астатнія. Яна зроблена на базе дваццаціфутавага марскога кантэйнера, — паказвае фота бокса Ігар Пільшчыкаў. — Секцыя прызначана для захоўвання спецтэхнікі, якая выкарыстоўваецца ў Антарктыдзе. Гэта ў асноўным снегаходы і ўсюдыходы. Да таго ж гаражная секцыя — гэта свайго роду СТА. Пры неабходнасці ў ёй можна рамантаваць тэхніку. Поўны набор інструментаў для гэтага маецца.